CELEX: 22005D0093
Language: el
Date: 2005-07-08 00:00:00
Title: Απόφαση της Μεικτής Επιτροπής του ΕΟX αριθ. 93/2005, της  8ης Ιουλίου 2005 , για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ

24.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 306/14
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 93/2005
   της 8ης Ιουλίου 2005
   για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα Ι της συμφωνίας τροποποιήθηκε από την απόφαση αριθ. 51/2005 της Μεικτής Επιτροπής του ΕΟΧ, της 29ης Απριλίου 2005 (1).
            
         
               (2)
            
            
               Ο κανονισμός (EΚ) αριθ. 745/2004 της Επιτροπής, της 16ης Απριλίου 2004, για τη θέσπιση μέτρων σε σχέση με τις εισαγωγές προϊόντων ζωικής προέλευσης για προσωπική κατανάλωση (2), ενσωματώνεται στη συμφωνία.
            
         
               (3)
            
            
               Η παρούσα απόφαση δεν ισχύει για το Λιχτενστάιν,
            
         ΑΠΟΦΑΣΙΖΕΙ:
   Άρθρο 1
   Το ακόλουθο σημείο πρέπει να προστεθεί μετά το σημείο 126 (απόφαση 2005/91/EΚ της Επιτροπής) του μέρους 1.2 του κεφαλαίου I του παραρτήματος I της συμφωνίας:
   
      
                  «127.
               
               
                  
                     32004 R 0745: Κανονισμός (EΚ) αριθ. 745/2004 της Επιτροπής, της 16ης Απριλίου 2004, για τη θέσπιση μέτρων σε σχέση με τις εισαγωγές προϊόντων ζωικής προέλευσης για προσωπική κατανάλωση (ΕΕ L 122 της 26.4.2004, σ. 1).Οι διατάξεις του κανονισμού σε ό, τι αφορά αυτή τη συμφωνία τροποποιούνται ως εξής:
                              α)
                           
                           
                              το ακόλουθο κείμενο προστίθεται στο άρθρο 2:
                              
                                          “—
                                       
                                       
                                          Κρέας άγριων θηραμάτων και προϊόντα κρέατος άγριων θηραμάτων που εισάγονται στη Νορβηγία από τη Σβάλμπαρντ, αρκεί η εισαγόμενη ποσότητα να μην υπερβαίνει τα 5 κιλά ανά άτομο.”·
                                       
                                    
                        
                              β)
                           
                           
                              οι λέξεις “Ευρωπαϊκή Ένωση” στην ανακοίνωση του παραρτήματος ΙΙ αντικαθίστανται με τις λέξεις “Ευρωπαϊκή Ένωση και Νορβηγία”.
                           
                        
                              γ)
                           
                           
                              Διαγράφεται η λέξη “Νορβηγία” στο άρθρο 1 παράγραφος 4, στην υποσημείωση της ανακοίνωσης του παραρτήματος ΙΙ και στην ανακοίνωση του παραρτήματος ΙΙI.».
                           
                        
            
   Άρθρο 2
   To κείμενο του κανονισμού (EΚ) αριθ. 745/2004 στη νορβηγική γλώσσα, το οποίο θα δημοσιευθεί στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
   Άρθρο 3
   Η παρούσα απόφαση αρχίζει να ισχύει από τις 9 Ιουλίου 2005, υπό τον όρο ότι θα έχουν φθάσει στην Μεικτή Επιτροπή του ΕΟΧ οι κοινοποιήσεις που προβλέπει το άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση θα δημοσιευθεί στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 8 Ιουλίου 2005.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         HΑΥ Πρίγκιπας Νικόλαος του ΛΙΧΤΕΝΣΤΆΪΝ
         
      
   
   
      (1)  ΕΕ L 239 της 15.9.2005, σ. 22.
   
      (2)  ΕΕ L 122 της 26.4.2004, σ. 1.
   
      (3)  Δεν αναφέρεται καμία συνταγματική απαίτηση.